Document ID: /roh_data/filtered/fineweb-2-filterrobots_roh.jsonl.gz/62634

Durant ch'ils cunfins èn stads serrads pervi da la crisa da corona n'hai quasi dà nagin turissem da cumpra. Tenor ina stimaziun da la banca Credit Suisse han ils Svizzers e las Svizras dà ora durant bunamain 13 emnas bunamain 2 milliardas pli pauc da l'autra vart dal cunfin svizzer.
Profità ha en la Svizra surtut la vendita da victualias en territori champester. Pli pauc ferm è s'augmentada la vendita en las citads. Las raschuns èn dapli concurrenza tras servetschs da furniziun e perquai che pli paucas persunas èn penduladas en las citads.